Carlottina Rocco/Mèis
Artorn

Mèis

Gené 
Galaverna, fiòca e gel, nebie grise a coato 'l cel, 
e la merla për tre di stà stërmà drinta sò ni.

Fërvé 
Ven Sant Ors con sò pajon, l'é la marca dla stagion, e 
a-j dà man a Sant'Aghëtta, ch'a fà score la biarlëtta.

Mars 
Riva Mars, con vent e pieuva, lus an cel la lun-a neuva, 
për le rive a sponto già luvertin për la frità.

Avril 
Ceresere, pruss, pomé, son fiorì ant ël vërzé, e dapress a 'n vent 
sutil ven-o tuti ij seugn d'avril.

Magg 
Nivolëtte, nivolon, as sent già 'l prim colp ëd tron, ma sta reusa 
dësbandija zonzonand a va l'avija.

Giugn 
San Gioann, l'amsòira an man, as na va 'nt ij camp ëd gran e 
as anvisco an mes ai pra ij lumin dle neuit d'istà.

Agost 
San Lorens la gran caudura, pian, pianin l'uva a madura e 
le stèile a dròco e a luso e ij farò sle crëste a bruso.

Otòber 
Con cavagne e cavagnin as vendumia për j'autin, ma ant le 
combe e sle colin-e a-i son già le freidolin-e.

Novèmber 
Rivo ij Sant con le castagne, tanta fioca sle montagne, e a la fin 
Santa Catlin-a men-a ij beu a la cassin-a.

Leteratura piemontèisa
Poesìa
Carlottina Rocco